
EDITORIAL 


ARUBA BANK A FORMA PARTI DI 
ARUBA INTERNATIONAL REGATTA 2024 


REUNION ENTRE GOBIERNO DI 
ARUBA Y EAGLE LNG TABATA POSITIVO 
PRONTO LO INICIA CU E 
PROYECTO DI EAGLE LNG 


DIA 12 DI JULI 


CORTE SUPREMO LO DICTA SENTENCIA DEN 
DOS CASO RIBA APERTURA DI MATRIMONIO 
DI MESUN SEXO NA ARUBA Y CORSOU 


RAFT: E CHERRY RIBA E BOLO, DEN 
REAFIRMA CU FINANSA DI ARUBA YA 
PA HOPI AÑA TA FOR DI CONTROL 

DIABIERNA ultimo, a tuma luga un reunion entre Gobierno 
di Aruba y Eagle LNG. Minister di Energia Glenbert Croes 
ta sumamente contento cu e resultado di e reunion y a 
expresa esaki cu hopi felicidad anunciando cu e reunion a 
termina, na unda cu Gobierno hunto cu Eagle LNG a defini 
un “roadmap” pa cu continuacion di e proyecto. 


Minister Croes a indica cu e proyecto aki ta un logro grandi 
pa pais Aruba, y ta inmensamente gradici di tin no solamente 
e compromiso di Eagle LNG, sino tambe di WEB Aruba NV y 
otro companianan estatal, cu ta dunando ful cooperacion pa 
cu realisacion di e proyecto aki. 


E inversion cu Eagle LNG ta bay haci pa logra trece gas 
natural na Aruba pa wordo procesa y suministra, ta uno hopi 
grandi. Unabes logra esaki, e impacto riba e tarifa di awa 
y coriente lo ta uno significante, di cual hunto cu protec- 
cion di e medio ambiente ta un di e metanan principal di 
Gobierno. Obviamente, e deseo di Gobierno ta pa cuminsa 


lo mas pronto posibel, cu e proyecto, pero esaki lo wordo 
defini den e proximo simannan 


Vice Presidente di Eagle LN, señor Filipe Pinto tambe a 
expresa di ta sumamente satisfecho cu e resultado di e 
reunion, y cu nan ta “looking forward” pa pronto inicia cu e 
proyecto aki na Aruba. 


DIABIERNA 12 di juli 2024 pa 3:00 PM (ora di Hulanda), 
Corte Supremo lo dicta publicamente den dos caso riba 
apertura di matrimonio pa parehanan di mesun sexo na 
Aruba y Corsou. 


Corte Comun di Husticia di Aruba, Corsou, Sint Maarten y di 
Bonaire, Sint Eustatius y Saba a dicta den sentencianan cu 


fecha di 6 di december 2022 cu disposicion di e legislacion 
di Aruba y Corsou respectivamente, no ta aplicabel, te cu e 
punto cu dor di esaki lo exclui matrimonio entre personanan 
di e mesun sexo. 
Corte Comun a determina cu e sentencianan no tin conse- 
cuencia pa e posibilidad di adopcion di mucha. Pais Aruba y 
Pais Corsou a apela den casacion na Corte Supremo contra 
e sentencia di Corte Comun. 


Riba 22 di december 2023, Abogado General (AG) Snijders 
a conseha Corte Supremo pa sostene e decision di Corte 
Comun. Tambe por sigui e sentencia di Corte Supremo en 
bibo dia 12 di juli via un livestream riba e homepage di www. 
hogeraad.nl. 


Reunion entre Gobierno di Aruba y Eagle LNG tabata positivo 


Pronto lo inicia cu e proyecto di Eagle LNG 


Dia 12 di juli 


Corte Supremo lo dicta sentencia den 
dos caso riba apertura di matrimonio 
di mesun sexo na Aruba y Corsou 

E introduccion di e Ordenansa Nacional di Supervision 
Financiero di Aruba(LAFT), e Colegio di Supervision Financiero 
di Aruba (CAFT) y e Supervision Financiero di e Conseho di 
Minister di Reino (RAFT) tin un impacto significativo riba e 
autonomia di Aruba. E mecanismo di supervision aki a wordo 
introduci pa Hulanda pa garantisa e stabilidad financiero di e 
isla y evita gastonan iresponsabel. Mientras cu e supervision 
aki a wordo considera necesario pa motibo di añanan di mal 
maneho financiero di e diferente gobierno di Aruba, e ta limita 
tambe significativamente e independencia financiero di Aruba 
awor y den futuro. Pa por compronde e situacion actual di nos 
pais ta importante pa compronde e contenido y consecuencia 
di e diferente tiponan di supervision, imponi riba e maneho di 
gobierno di Aruba. 


LAFT (Ordenansa di Supervision Financiero di Aruba) 
LAFT ta establece un marco legal y reglanan p’e maneho finan- 
ciero di Gobierno di Aruba. Esaki ta nifica cu e Gobierno di 
Aruba mester planifica y ehecuta su presupuesto y gastonan 
den e limitacion di e leynan aki. P’e pueblo di Aruba, esaki ta 
nifica cu tin mas structura y disciplina den e maneho financiero 
di e gobierno, cu por conduci na mas stabilidad y confiansa den 
termino largo. Sinembargo, LAFT tambe ta restringi libertad di 
Gobierno di Aruba pa tuma decision fuera di e marconan finan- 
ciero estableci. Esaki tin biaha por hiba na limitacionnan den 
e manera cu gobierno por gasta of inverti placa, cu por stroba 
libertad di maneho y e capacidad pa reacciona lihe na necesi- 
dadnan local. 


CAFT (Colegio di Supervision Financiero di Aruba) 
CAFT ta un organisacion independiente di supervision cu ta 
garantisa cu Aruba ta cumpli cu e acuerdo y reglanan finan- 
ciero estableci den LAFT. E colegio aki ta duna conseho y 
sosten tambe pa garantisa disciplina financiero. P’e Pueblo di 
Aruba, esaki ta nifica cu tin un capa adicional di supervision cu 
ta yuda preveni erornan financiero y promove maneho finan- 
ciero responsabel. Sinembargo, CAFT por haci recomendacion 
y sugeri accionnan di coreccion si Aruba no cumpli. Esaki por 
limita e autonomia di gobierno di Aruba, ya cu cierto decisi- 
onnan financiero ta rekeri aprobacion of ahuste di CAFT, cu ta 
restringi ainda mas libertad di maneho y e posibilidad pa reac- 
ciona lihe riba adversidad of gastonan imprevisto. 


RAFT (Rijksministerraad financieel toezicht) 
E RAFT ta representa e participacion di e gobierno Hulandes 
den e supervision financiero di Aruba. Esaki ta nifica cu e 
Conseho di Minister Hulandes ta hunga un rol den monitor e 


salud financiero y disciplina di Aruba. P’e hendenan di Aruba, 
esaki ta nifica cu tin un amplio gama di conocemento y sosten 
disponibel pa promove stabilidad financiero. Sinembargo, RAFT 
por impone medidanan di supervision adicional of haci reco- 
mendacion cu ta afecta decisionnan financiero di Aruba. Esaki 
por limita autonomia ainda mas, ya cu e Gobierno di Aruba 
mester tene cuenta cu e demanda y conseho di e Conseho 
di Minister Hulandes, loke ta restringi ainda mas libertad di 
maneho. 


Aunke e mecanismo di supervision LAFT, CAFT y RAFT a wordo 
sugeri y implementa pa garantisa e stabilidad financiero di 
Aruba y evita decisionnan financiero iresponsabel, nan ta limita 
e autonomia di e isla tambe. E gobierno di Aruba mester tuma 
su decisionnan financiero den e marco di e reglanan aki, cu tin 
biaha ta conduci na restriccion den su libertad di maneho y 
ta provoca tension entre e entidad di supervision financiero y 
gobernacion autonomo. 


E terminacion di supervision financiero p’e Conseho di Minister 
na Aruba lo ta un procedura complica y prolonga. E ta rekeri 
ahuste den e marconan legal, acuerdonan politico y e sigur- 
idad cu Aruba por administra su finansa di un manera indepen- 
diente y responsabel. E proceso aki ta rekeri planificacion cu 
cuidou y cooperacion estrecho entre e gobiernonan di Aruba 
y Hulanda. 


Na momento cu a introduci cualkier mecanismo di supervision, 
Aruba ya a renuncia na parti di su autonomia financiero. Esaki 
ta nifica cu Aruba tin menos libertad pa tuma decisionnan 
financiero independiente sin control y aprobacion externo. E 
situacion den cual Aruba ta situa ta debi na mal decisionnan 
financiero anterior di e diferente gobernacion, cu a obliga 
Hulanda pa interveni y establece un mecanismo di supervision 
mas estricto. 


A pesar cu Gobierno kier tapa solo cu un dede y pretende di 
para firme den nan creencia cu nan tin control riba e situacion, 
realidad amargo ta cu autonomia di Aruba a wordo entrega 
hopi prome cu a firma e RAFT. E autonomia di Aruba a wordo 
entrega for di momento cu a firma e ‘Landspakket’, na unda 
cu Hulanda a prescribi e reforma necesario pa sanea Aruba su 
posicion financiero. 
E firma di e RAFT, ni con a bring’e, purb’a disimul’e den CAFT, 
LAFT, RAFT y cualkier otro forma di supervision, simplemente 
a resulta di t’e cherry riba e bolo, den reafirma cu finansa di 
Aruba ya pa hopi aña ta for di control. 


E D I T O R I A L 


RAFT: E cherry riba e bolo, den reafirma cu 


finansa di Aruba ya pa hopi aña ta for di control 

DEN aña 2023 Departamento di Salud 
Publico den colaboracion cu WHO/PAHO 
y Central Bureau of Statistics (CBS) a 
organisa un investigacion Nacional cu a 
carga e nomber di STEPS 2023. 


Meta di STEPS 2023 tawata pa colecta 
informacion valioso riba salud di nos 
comunidad di forma cu organisacionnan 
encarga cu maneho di salud publico por 
ricibi un bista actual di e salud di nos 
poblacion pero tambe conoce e factornan 
di riesgo cu por conduci na malesanan 
cronico. Conociendo e factornan di 
riesgo aki e diferente organisacionnan 
lo por traha riba maneho nobo mas 
dirigi riba mehoracion di e salud di nos 
hendenan. 


Riba topico di presion halto investiga- 


cion Nacional STEPS a conclui cu 19% 
di Aruba su populacion di adulto tin 
presion halto. 


Entre edad 18 cu 29 aña 9% di nos 
populacion tin presion halto y 43% di 
nos populacion entre edad di 60 cu 69 
aña tin presion halto. Presion Halto ta 


aumenta cu edad y ta mas comun cerca 
e hende homber cu cerca e hende muhe. 


Presion halto ta conduci na problema di 
curason, ader, bista, rion y stroke 
E ora a yega pa nos dal e paso pa nos 
salud y “cambia nos habitonan” abo ta 
cla p’e? 


STEPS 2023 


Resultado di investigacion riba presion halto 

DIA 29 di juni ultimo a tuma luga e instalacion di e Directiva 
nobo di Rotaract Club of Aruba pa aña Rotario 2024-2025. 
E evento a tuma luga na Aruba Marriott Resort & Stellaris 
Casino. Presidente di Rotaract Club of Aruba a scoge e tema 
“Creating Impact”. 


A tuma luga un reconocimento special na miembronan di 
Rotaract Club of Aruba pa nan “outstanding performance” 
durante aña 2023 – 2024. E miembro Luisa Arcila, a wordo 
scogi como “Rotaractor of the Year”. Alabes, a sigui cu e 
reconocimento p’e “Proyect of the Year”. E proyecto di aña 
a resulta di ta “Back 2 School” cual tabata un proyecto unda 
cu ta yuda mucha nan cu un tas di scol y alabes ta organisa 
un dia cu actividad nan cu e un grupo selecta di mucha. 


Despues di esaki, Presidente saliente Shawn Lopez a duna 
un resumen di e proyectonan y actividadnan realisa den aña 
2023-2024. Rotaract ta duna su miembronan e oportunidad 
pa desaroya nan habilidad di liderazgo y alabes yuda nos 
comunidad y esnan mas vulnerable. Alabes a gradici tur cu 
a aporta n’e proyectonan di e aña y tambe un danki special 
n’e Directiva saliente. 


E anochi a continua cu e instalacion di e Directiva nobo p’e 
aña 2024- 2025, cuminsando cu e “pinning” di e Presidente 
p’e aña venidero, Karel Arends, sigui pa Luisa Arcila como 
Vice-President, Charelle Felix como Tesorero , Dilynn Pom 
como Secretaria , Kiara van Trikt como Community Service 
and Professional Development Director y Immediate Past 
President Shawn Lopez. 


E Presidente nobo Karel Arends, a enfatisa riba e tema di e 
aña aki cu ta “Creating Impact” y cu lo enfoca riba proyecto 
nan boluntario, crea fondo y tambe pa agrega mas volun- 
tario n’e club. E lo guia e club e aña aki pa crea un impacto 
positivo den nos comunidad di Aruba. 
Alabes, Karel a bolbe enfatisa e vision cu a keda crea pa 
Rotaract Club of Aruba: “To be recognized as diverse, fun and 
compassionate Rotaractors, who are committed to make an 
impactful difference in the Aruban and international commu- 
nity through service, fellowship and innovation while devel- 
oping future leaders.” 


E tema di e aña aki pa Rotary ta “The Magic of Rotary” y 


e magia aki nos kier demostra den nos club di profesional 
nan hoben caminda cu nos lo enfoca riba crea impacto nan 
magico cu nos proyecto y iniciativa nan durante aña. 


Tambe nos ta desea di continua cu e bon relacion entre 
Rotary Club of Aruba y tur Interact club na Aruba. E bon 
relacion cu e stakeholdernan local cu ta haci tur e proyec- 
tonan posibel. Karel su meta ta p’e proyectonan comunitario 
cu Rotaract ta conoci p’e ta creativo, positivo y impactante 
p’asina yuda esnan cu mas necesidad den nos comunidad. 
Rotaract Club of Aruba kier a gradici Rotary Club of Aruba y 
tur otro persona cu a forma parti di e anochi di instalacion 
aki. 


Por bishita www.rotaractaruba.com, nos Facebook page y 
tambe nos Instagram page pa conoce mas di e club y su 
proyecto nan. 


Rotaract Club of Aruba a instala Directiva nobo pa aña 2024-2025 

E Corte Supremo di Merca a dicidi cu Trump, 
como ex presidente, ta gosa parcialmente di 
inmunidad presidencial contra procesamento 
pa su accionnan relaciona cu interferencia 
den e eleccion presidencial di 2020 y su rol 
den e disturbio di Capitol di 6 di januari 2021. 
E Corte Supremo ta stipula cu e ex presi- 
dentenan ta gosa di inmunidad presidencial 
total pa nan actonan oficial como presidente. 
Sinembargo, no tin inmunidad pa actonan no 
oficial, esta accionnan priva. 


E sentencia ta nifica cu Trump no por wordo 
procesa penalmente si su actonan ta cay den e 
actonan oficial di un presidente. Sinembargo, 
e por wordo procesa penalmente si e actonan 
ta wordo considera actonan no oficial. E 
pregunta awor ta si su accionnan ta cay den 
e actonan oficial of no. E Corte Supremo no ta 
dicidi riba e caso aki y ta entrega e caso bek 
n’e corte mas abou p’e tuma e decision ey. 


Corte Federal a dicidi anteriormente cu 
Trump por wordo procesa 
E tribunal federal di Washington a dicidi na 
februari cu Trump no tin inmunidad presiden- 
cial y por ser procesa pa su interferencia den 
e eleccion presidencial di 2020 y su rol den e 
disturbionan di Capitol di 6 di januari 2021. 
“Nos no por acepta cu e oficina di e presidente 
ta pone un ex presidente riba ley pa semper”, 
un panel di tres hues federal a skirbi. 


Trump a argumenta anteriormente cu e no 
por wordo procesa penalmente den e caso 
aki pasobra e acusacionnan ta pertenece 
n’e periodo cu e tabata presidente. Segun e, 
pues, e ta gosa di inmunidad presidencial. 


Corte Supremo di Merca ta declara Trump 
parcialmente immuun na interferencia electoral 


Pero segun e huesnan na Washington (y un hues Mericano inferior cu a 
emiti e mesun sentencia na december), esaki no t’e caso. 


E ex-presidente y candidato republicano a apela despues na Corte 
Supremo. E caso di e disturbio na Capitol contra Trump a keda suspendi 
den antesala di e decision di Corte Supremo. Como resultado, e criticonan 
ta kere cu ta imposibel pa conclui e caso contra Trump prome cu e elec- 
cion presidencial di Merca. Nan ta teme cu si Trump ta wordo eligi como 
presidente, e lo suspende e investigacionnan contra dje. 


E Corte Supremo ta consisti di e nuebe hues di mas halto di e pais. Seis di 
nan ta conservador y tres ta progresista. Di e huesnan conservador, tres a 
wordo nombra pa Trump. 

DURANTE e Recuerdo Nacional di Sclavitud na Amsterdam, 
burgemeester Femke Halsema a critica fuertemente tur 
hende cu ta minimalisa e severidad y herencia di sclavitud. 
Halsema a enfatisa cu un pais cu kier reconoce solamente 
mita di su historia, ta un pais defectuoso. 


Den su charla na Oosterpark, Halsema a referi na hendenan 
cu ta nenga di reconoce e dolor y impacto di e pasado di 
sclavitud como “wegkijkers”. El a critica e hendenan cu ta 
orguyoso di nenga e sufrimento di otro y a cuestiona nan 
motibo pa kier detene progreso. Segun Halsema, dolor cu 
ta wordo nenga no por wordo sana. El a referi n’e influencia 
peligroso di teorianan di conspiracion racista, manera e 
teoria di ‘omvolking’, y e creencia di superioridad blanco y 
xenofobia. 


E palabra di Halsema tabata un reaccion tambe riba even- 
tonan reciente, caminda varios candidato-ministernan di 
PVV a expresa nan opinion tocante e teorianan aki. Aunke 
e Minister designa pa Asilo y Migracion, Marjolijn Faber, a 
distancia su mes di e teoria di omvolking, e debate ta keda 
relevante. 


E alcalde a haci un yamada pa unidad entre hendenan cu 
tin diferente punto di bista tocante e pasado di sclavitud. el 
a subraya e importancia di historia comparti, enrikeciendo 
nos pasado colectivo trahando hunto y reconociendo loke a 
pasa. 


Papiando den nomber di e gabinete demisionario, e minister 
saliente Robbert Dijkgraaf (Educacion, Cultura y Bienestar) 
a hiba palabra. el a papia tocante e dolor y preocupacionnan 
cu ainda ta existi entre e descendientenan di hendenan cu 
tabata esclavo. Dijkgraaf a haci un yamada pa curashi y dign- 
idad den e recuerdo y reflexion comparti tocante e historia 
di sclavitud. 
Un punto notabel durante e conmemoracion tabata e 
ausencia di representante di Parlamento n’e acto di pone 
krans. 


P’e prome biaha den mas di binti aña, no tabatin ningun repre- 
sentacion di Parlamento. Presidente di Parlamento Martin 
Bosma a acorda pa retira su invitacion despues di consulta 
cu e instituto di sclavitud NiNsee. E decision aki a bini for di 
afirmacionnan controversial di Bosma tocante e pasado di 
sclavitud, loke a resulta den critica y duda si e conmemora- 
cion por tuma luga cu dignidad. Aunke NiNsee a insisti pa un 


reemplaso, ningun no a wordo manda. Presidente di NiNsee 
Linda Nooitmeer a expresa su pesar den su charla tocante e 
ausencia di un representante di Parlamento. 


Na fin di 2022, e gabinete Rutte IV a reconoce e pasado 
di sclavitud di Hulanda door di pidi disculpa na nomber di 
Estado. E gabinete tambe a inicia un programa di accion pa 
ataca e herencia di sclavitud den e presente. E iniciativa aki 
ta subraya e esfuersonan continuo pa sana e heridonan di 
pasado y promove un futuro inclusivo. 


E recuerdo nacional tradicionalmente a tuma luga n’e 
Monumento Nacional di Sclavitud na Oosterpark. E punto 
culminante di e ceremonia tabata dos minuut di silencio den 
memoria di esnan cu Hulanda a pone den sclavitud te cu e 
abolicion di sclavitud 151 aña pasa. Representantenan di 
varios comunidadnan envolvi y di Estado a pone krans na 
honor. 


E conmemoracion a subraya e importancia di reconoce- 
mento y comprension di e historia di sclavitud y su impacto 
riba e sociedad di awor. E mensahe poderoso di Halsema y e 
ceremonia na Oosterpark ta marca un buskeda continuo pa 
husticia y reconciliacion na Hulanda. 


Halsema ta denuncia ‘cieguedad’ 


durante Recuerdo Nacional di Sclavitud 

DEN un cambio dramatico den politica di Francia, e partido 
derechista National Rally (RN), dirigi pa Marine Le Pen, a 
yega na un posicion lider den e prome rond di eleccionnan 
legislativo. E resultado aki ta duna RN un posibilidad pa 
forma un gobierno y reclama e puesto di prome minister, cu 
e protege di Le Pen di 28 aña, Jordan Bardella, cla pa tuma e 
rol aki si e partido logra un mayoria absoluto den e siguiente 
rond. 


Proyeccionnan di encuestanan prominente den Francia a 
pone RN na 33.2-33.5% di voto, dilanti di e aliansa robes 
New Popular Front cu 28.1-28.5%, y e campo centrista di 
Presidente Emmanuel Macron atras cu 21.0-22.1%. E resul- 
tadonan aki ta pronostica un presencia substancial pa RN 
den e 577 asiento di Asamblea Nacional, aunke proyecci- 
onnan ta varia tocante si nan lo logra e 289 asiento necesario 
pa un mayoria absoluto. Ipsos a estima 230-280 asiento, 
Ifop a pronostica 240-270, mientras cu Elabe a sugeri un 
posibilidad di mayoria cu 260-310 asiento. 


Presidente Macron, cu a yama e eleccionnan sorprendente 
aki despues cu su forsa centrista a keda derota den e elec- 
cionnan di Parlamento Europeo, awor ta enfrenta un futuro 
politico precario. E aliansa di Macron ta spera pa logra un 
minoria mas chikito den parlamento, debilitando su influ- 
encia pa e tres añanan cu a keda di su termino. Den un 
declaracion, el a insisti na un aliansa “amplio” contra e 
pensamento derechista, subrayando e necesidad di votacion 
tactico pa preveni cu candidatonan di RN gana asiento den 
e segundo rond. 


Prome Minister Gabriel Attal, cu probablemente ta bay 
renuncia si RN gana, a ripiti e sentimento di Macron, decla- 
rando cu RN no mester ricibi “ni un voto” den e di dos rond. 
Raphael Glucksmann, un figura clave den e aliansa robes, a 
yama e urgencia di e situacion, bisando cu “Nos tin shete dia 
pa salba Francia di catastrofe.” 


E participacion halto di 65%, significantemente mas halto cu 
e 47.5% den e eleccionnan di 2022, ta subrayando e natu- 
ralesa critico di e eleccion aki. Macron a nota cu e partici- 
pacion ta reflecta “e importancia di e voto aki pa tur nos 
compañeronan di patria y e deseo pa clarifica e situacion 
politico.” E posibilidad di un gobierno RN anti-imigracion 
y euroescéptico ta marca un punto di cambio significante 
den historia di Francia, siendo e prome biaha cu un partido 
di derechista por tuma poder despues di Segunda Guera 
Mundial. 


Marine Le Pen, cu ta traha pa distancia e RN for di su origen 
extremista, a enfatisa e necesidad di logra un mayoria abso- 
luto pa nombra Bardella como prome minister. Bardella 
mes a expresa su intencion pa ta e “prome minister di tur 
Frances,” un scenario cu lo crea un periodo tenso di “cohab- 
itacion” cu Macron, cu tin plan pa cumpli su termino te 2027. 


Si RN no logra un mayoria absoluto, Francia por enfrenta 
lunanan di paralisis politico y negociacionnan complica pa 
establece un gobierno sostenibel. Jean-Luc Melenchon, 
lider di e partido robes, a describi e actuacion di e aliansa 
centrista di Macron como un “derrota pisa y indiscutibel.” 


E grupo di analisis di riesgo Eurasia a pronostica cu RN lo 
probablemente falta pa logra un mayoria absoluto, dirigi pa 
un minimo di un aña cu un Asamblea Nacional blokia y posi- 
blemente un gobierno tecnocratico cu capacidad limita pa 
goberna. 


E eleccion sorprendente ya a causa un incertidumbre 
economico, cu e intercambio di stock di Paris sufriendo su 
caida mensual mas grandi den dos aña, di 6.4% den Juni. E 
tormenta aki por tambe subestima e posicion internacional 
di Macron, particularmente su rol den sostene Ucrania 
durante invasion Ruso. 


Cu Francia acercando e di dos rond decisivo dia 7 di Juli, 
e resultado ta keda pendiente, cu posibilidad di ramifica- 
cionnan politico y economico significante. 


Macron riba caminda pa derota despues di un 
muestra fuerte di e banda derechista na Francia 

DURANTE fin di siman a tuma luga e exitoso 
Aruba International Regatta 2024 na Surfside 
Beach. Aruba Bank como un sponsor orguyoso, 
ta contento di por a forma parti di un evento cu 
ta atrae hopi participante entusiasma, y mirones 
di tur parti di mundo. 
E regatta a inclui competencia den diferente cate- 
goria, manera yatenan internacional, catamaran, 
sunfish, y windsurfers. Tambe tabatin e oportun- 
idad pa participante hobennan demostra nan 
habilidad excepcional den e deporte, nabegando 
riba e curso masha desafiante y competiendo 
hunto cu profesionalnan local y internacional. 
E evento a crea un bon ambiente cu actividadnan 
riba lama, musica, cuminda local, y entreten- 
imento pa tur presente. Ademas di e compe- 
tencia e organisadonan a crea conscientisacion 
tocante conservacion di nos ocean,  cual ta 
alinea perfecto cu e compromiso di Aruba Bank 
pa sostenibilidad. 
Nos kier gradici e organisado-, participante-, 
boluntario-, y bishitantenan n’e evento aki. 


Aruba Bank a forma parti di Aruba International Regatta 2024 

DEN un wega basta preta, caminda un Francia 
atrobe no ta demostra e nivel di futbol cu tur 
hende ta spera di nan, ta logra asina mes gana, 
danki na un gol hinca te na di 85 minuut. Un 
wega caminda Belgica ta haya varios opor- 
tunidad pero no ta logra esaki. Francia tabata 
yegando e final di e wega y no tabata tin ni 1 
tiro riba gol. 


Despues di e partido aki, varios comentario por 
a wordo lesa y scucha, caminda ta di opinion cu 
esaki no ta e nivel cu nos ta custumbra di wak 
den Euro Cup 


E siguiente wega di ayera tabata entre Portugal 
y Slovenia. Un wega caminda Portugal ta 
domina completamente pero Slovania a pone 
nan defensa basta strak dilanti nan portero cual 
a hacie dificil pa Portugal por a score. Si mester 
bisa cu ta basta oportunidadnan tabata tin, pero 
no ta logra. 


Casi na final di e wega, Portugal ta logra haya un 
pinalti. Esaki a wordo tuma door di nan capitan 
pero e keeper di Slovenia ta para esaki. Por a 
nota un Ronaldo yorando riba veld. Nunca antes 
a mira e futbolista aki expresando su mes di e 
manera aki. Pero na final, Portugal ta gana den 
pinalti, ya cu e “Man of the Match”, nan keeper Da 
Costa, ta para e prome 3 pinaltinan di Slovenia y 
hiba Portugal pa e siguiente buelta. 


Francia y Portugal awo lo enfrenta otro diabi- 
erna 5 juli pa 3or di atardi. Ta keda awo unica- 
mente 2 luga mas den cuarto di final di Euro Cup. 
Ken nan lo ta? Rumania cu lo ta enfrentando 
Hulanda awe pa 12or di merdia of Austria kende 
lo ta enfrenta Turkia 3or di atardi? 


Knock Out Rounds 


Francia y Portugal ta sigura nan luga 
den cuarto di final di Euro Cup 2024 

Grupo A 
Grupo D 


Grupo E 


Grupo F 


Grupo B 


Semi Final 


Final 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


1-1 


0-1 


3-0 


2-1 


2-2 


1-0 


0-1 


1-1 


1-1 


1-1 


1-1 


0-0 


0-0 


0-1 


Suisa 
Italia 
2-0 


Alemania 
Dinamarca 
2-0 


Inglatera 
Slovakia 
2-1 


Spaña 
Georgia 
4-1 


Francia 
Belgica 
1-0 


Portugal 
Slovenia 
0(3)-0(0) 


Rumania 
Hulanda 
--- 


Austria 
Turkia 
--- 

Grupo A 
Grupo D 


Grupo E 


Grupo F 


Grupo B 


Semi Final 


Final 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


1-2 


0-1 


1-3 


0-0 


2-3 


1-1 


3-0 


0-1 


1-2 


2-0 


1-1 


0-0 


3-1 


2-1 


1-1 


0-3 


2-0 


1-2 


Spaña 
Alemania 
--- 


Portugal 
Francia 
--- 


Inglatera 
Suisa 
--- 


TBD 
TBD 
--- 


TBD 
TBD 
--- 


TBD 
TBD 
--- 

Grupo A 
Grupo B 


Grupo C 
Grupo D 


20 Juni 2024 


21 Juni 2024 


25 Juni 2024 


25 Juni 2024 


29 Juni 2024 


29 Juni 2024 


22 Juni 2024 


22 Juni 2024 


26 Juni 2024 


26 Juni 2024 


30 Juni 2024 


30 Juni 2024 


23 Juni 2024 


23 Juni 2024 


27 Juni 2024 


27 Juni 2024 


1 Juli 2024 


1 Juli 2024 


24 Juni 2024 


24 Juni 2024 


28 Juni 2024 


28 Juni 2024 


2 Juli 2024 


2 Juli 2024 


Argentina 
Canada 


Peru 
Chile 


Chile 
Argentina 


Peru 
Canada 


Argentina 
Peru 


Canada 
Chile 


Mexico 
Jamaica 


Ecuador 
Venezuela 


Venezuela 
Mexico 


Ecuador 
Jamaica 


Mexico 
Ecuador 


Jamaica 
Venezuela 


Merca 
Bolivia 


Uruguay 
Panama 


Panama 
Merca 


Uruguay 
Bolivia 


Merca 
Uruguay 


Bolivia 
Panama 


Brazil 
Costa Rica 


Colombia 
Paraguay 


Paraguay 
Brazil 


Colombia 
Costa Rica 


Brazil 
Colombia 


Costa Rica 
Paraguay 


2-0 


0-0 
1-2 


1-0 


0-1 
1-0 


0-1 
3-1 


2-0 
0-0 


0-0 
0-3 


2-1 
3-1 


0-0 
2-0 


1-4 
2-1 


3-0 
5-0 


--- 
0-1 


--- 
1-3 

E ciclista Eritreo Biniam Girmay a logra un hecho historico 
door di bira e prome ciclista Africano di color cu a gana un 
etapa den e Tour De France. E victoria di Girmay a tuma luga 
durante e di tres etapa di e careda, caminda el a destaha 
den un sprint, superando e Colombiano Fernando Gaviria y 
e Belga Arnaud de Lie, cu a termina di dos y di tres, respec- 
tivamente. 


Girmay, kende ya a haci historia como e prome Africano di 
color cu a gana un etapa di e gran tour den e Giro D’italia 
di 2022, a mustra un biaha mas su habilidad den careda di 
velocidad. Cronometrando su esfuerso perfecto, el a sigura 
e victoria den un sprint hopi nervioso, manteniendo su mes 
cerca di e bareranan di siguridad pero manteniendo su 
calma. E victoria aki tambe a marca e prome victoria den e 
Tour Di Francia pa su ekipo Intermarche-Wanty. 


“Ta increibel pa ta parti di e Tour De France. Mi tabata soña di 
participa, e awor mi no por controla mi emocionnan”, Girmay 
a bisa cu su wowonan yora. Reflexionando riba su progreso, 
el a agrega: “Cu mi prome Tour aña pasa, mi a haya exper- 
encia y maneha tur cos miho. Gana awe ta increibel.” 


Girmay su logro ta un momento decisivo p’e careda mas 
prestigioso di ciclismo. Prome cu su victoria, solamente dos 
coreda Africano, tur dos blanco, e Sudafricanonan Robbie 
Hunter y Daryl Impey, a gana etapanan den e Tour. 


E di tres etapa di e careda tabata marca pa desaroyonan 


significativo. Richard Carapaz, di Ecuador, a gana e lider- 
azgo general, birando e prome ciclista di su pais pa bisti e 
maillot geel. Carapaz a kita e camisa di Tadej Pogacar sin 
diferencia di tempo, segun e luganan agrega. 


E etapa no tabata exento di drama, ya cu e faborito di e etapa 
anterior, Jasper Philipsen, di Belgica, a keda envolvi den un 
accidente grandi faltando 2.3 kilometer. Sinembargo, e 
partidonan principal manera pogacar y e campeon defensor 
Jonas Vingegaard no a wordo afecta. Carapaz a logra habri 
su caminda te n’e parti dilanti di e peloton, sigurando di 
reclama e maillot geel. 


E etapa di dialuna tambe a mira e Frances Fabien Grellier 
haci un escapada su so cu 66 kilometer faltando, ganando 
un premio di 2.000 euro p’e piloto mas agresivo di e dia. 
Sinembargo, e peloton a tene wanta, tambaliando 29 kilo- 
meter for di meta. 


E careda awor ta bay p’e seronan halto, cu e di cuater etapa 
presenta p’e desafiante Col du Galibier, ya cu e peloton ta 
drentando Francia cu un final di etapa na Valloire despues di 
un biahe di 139,6 kilometer for di Pinerolo. Carapaz, mien- 
tras e tabata celebra su camisa geel, a reconoce e reto cu 
e tabatin su dilanti, anticipando e atakenan di pogacar y 
Vingegaard. 


“Gran dia pa Ecuador, pa mi, pa mi ekipo. Ta un soño, E Tour 
t’e careda mas grandi di mundo”, Carapaz a comenta. “Si mi 
keda cu mi T-shirt un dia of un siman, lo ta fantastico.” 


Biniam Girmay ta marca historia 


E prome Africano di color pa gana un etapa di e Tour De France 

E cuater biaha medaya di oro olimpico Simone Biles a sigura 
su di tres aparicion olimpico consecutivo cu un victoria 
contundente den e prueba pa ekipo olimpico di Merca na 
Minneapolis. E superestrella di gymnastiek di 27 aña, kende 
a tuma un pausa di dos aña despues di e Weganan Olimpico 
di Tokyo 2021, a mustra su talento y determinacion excep- 
cional, terminando e competencia di dos dia cu un score 
total di 117.225. E actuacion impresionante aki a pone mas 
di cinco punto dilanti di e resto di e campo, reafirmando su 
condicion di contendiente principal p’e proximo Weganan di 
Paris. 


Biles, kende a retira for di varios evento na Tokyo pa motibo 
di retonan mental, a demostra su resiliencia y dedicacion n’e 
deporte. “Mi tabata sa cu mi no a caba despues di e presen- 
tacionnan na Tokyo”, Biles a bisa NBC. “Mi mester a bay bek 
den gymnastiek, traha duro y confia den e proceso. Mi tabata 
sa cu mi lo a bolbe.” 


A pesar di algun eror menor, manera perde su balans y baha 
di e balki, y exagera den su Yurchenko double pike vault, 
Biles a caba e testnan cu un nota halto. Su rutina di piso 
a logra un puntuacion di 14.275 y a ricibi un ovacion di e 
publico na Target Center. 


Banda di Biles den e ekipo di Merca pa Paris tin Sunisa Lee, 
Hezly Rivera, Jade Carey y Jordan Chiles. Lee, e campeon 
olimpico actual, a termina di dos cu un total di 111.675. 


Su biahe di regreso p’e top tabata particularmente desafi- 
ante, ya cu el a recupera di dos malesa di riñon. E emocion 
a abruma Lee despues di a sigura su luga den e ekipo, Lee 
a expresa su gratitud na su fanaticonan. “Bueno, mi tabata 
corda mi metanan tur dia y constantemente mi tabata 
rondona di hende cu nunca tabata laga mi entrega”, el a bisa 
NBC. “Mi ta hopi agradecido pasobra un aña pasa mi no a 
ni pensa cu esaki tabata asina... Si, mi no a pensa cu esaki 
tabata posibel.” 


Jordan Chiles, miembro di e ekipo olimpico di 2020 cu a gana 
medaya di plata, a termina di tres cu un total di 111.425. E 
seleccion di Rivera y Carey ta completa un tremendo ekipo 
Mericano cla pa competi na Paris. 


Biles su regreso n’e competencia a wordo admira di cerca, y 
su victoria den e pruebanan ta manda un mensahe fuerte na 
su competencia. Su determinacion y habilidad pa surpasa 
obstaculonan a haci’e un inspiracion pa hopi. Mientras e ta 
preparando pa su di tres Weganan Olimpico, Biles ta keda 
enfoca riba su metanan y cla pa sigui cu su legado den e 
mundo di gymnastiek. 


E Weganan di Paris sigur lo ta un escenario p’e atletanan 
talentoso aki mustra nan habilidad y nan trabou duro. Cu 
Biles liderando e caminda, e ekipo di gymnastiek di Merca ta 
cla pa ofrece presentacionnan remarcabel y lucha pa gloria 
olimpico. 


Cu un victoria dominante den e prueba di Merca 


Simone Biles ta sigura un luga den su di tres Weganan Olimpico 

COCO Gauff a bandona su memoria di su decepcion na 
Wimbledon 2023 cu un victoria contundente di 6-1, 6-2 riba 
su compatriota Mericano Caroline Dolehide den e prome 
rond di e torneo di e aña aki. Riba dialuna, Gauff a mustra su 
resiliencia y crecemento, despues di a acepta di ta “den un 
luga scur” despues di su salida adelanta for di Wimbledon 
aña pasa. Determina pa mehora y cu e conocemento cu 
cosnan “no por a bira pio”, Gauff tabata un forsa pa tene 
cuenta cu ne contra su compatriota number 51 den ranking. 


E hoben di 20 aña, kende a sigura su prome Titulo di Grand 
Slam n’e US Open na september, a domina e partido for 
di principio. El a perde solamente un punto cu su servicio 
durante un prome set casi impecabel. Gauff su actuacion 
poderoso a inclui un increibel bala crusa den e corner leu, 
un tiro cu a pone e multitud di e cancha central para y a 
gana un saludo cu un brasa celebrando. 


Reflexionando riba su biahe, Gauff a comparti su reaccion 
emocional cu e multitud y a bisa: “aña pasa mi a perde den 
e prome rond y tabata hopi dificil pa mi, p’esey mi ta un tiki 
exita y p’esey mi tabata contento di bira bek”. Su victoria riba 
dialuna no solamente a marca un redencion personal, pero 
tambe a mustra su habilidad den evolucion riba e cancha. 


Manteniendo su impulso den e di dos set, Gauff a sigui 
demostra di pertenece n’e grupo di ganadonan. Aunke El a 
comete algun eror durante su prome punto di partido, el a 
drecha su eror rapidamente y a sigura victoria den su di dos 
oportunidad. 


Como number dos di mundo, Gauff su prestacion na 
Wimbledon ta enfatisa su posicion como un di e streanan 


creciendo den e deporte. Su capacidad pa supera retraso di 
pasado y su muestra di confiansa y habilidad ta señala un 
trayecto prometedor p’e campeon hoben di Grand Slam. E 
victoria di Gauff contra Dolehide ta un testimonio di su resil- 
iencia y determinacion pa triunfa den e nivelnan mas halto 
di tennis. 


Coco Gauff ta triunfa den enfrentamento All-American di Wimbledon 

E diseñado Belga Nicolas Di Felice, a wordo invita den e 
temporada aki pa rebishita e legado di Jean Paul Gaultier 
den un coleccion cu, temporada tras temporada, ta lo mas 
comenta den e siman di Haute Couture di Paris. 


Den e oportunidad aki e coleccion herst-winter 2025 di e 
marca a wordo cataloga p’e expertonan como un ode n’e 
corset, e drapperies y e gusto pa detaye, Un storia di auto- 
descubrimento ambienta na Paris. Y net caminda, Alejandra 
Ghersi, miho conoci como Arca, a haci acto di presencia. 


A traves di su rednan social, e artista Venezolano a duna di 
conoce su participacion den e show tan spera. Gradiciendo 
Di Felice p’e oportunidad, el a destaca e cariño di e diseñado 
y e confiansa pa scog’e. 


“Danki pa mima mi cu asina hopi gentilesa y anima mi pa 
biba e yama di e ferocidad y amor pa glamour cu ta uni nos,” 
el a skirbi riba su Instagram. “Pabien pa un showcalime di 
silueta asina refrescante y mi ta referi ora mi bisa cu mi a 
sinti mi encanta cu e piesa aki,” el a culmina cu humor. 
No t’e prome biaha cu e cantante multifacetico a colabora 
cu marca internacional grandi. Como modelo el a realisa 
campaña di e grandinan manera Calvin Klein, Bottega 
Veneta, Reebok, Mugler, Loewe y Proenza Schouler. 


Fuera di esey, e tabata riba cover di revista manera Vogue 
México y Latino América, Paper Magazine, The Fader, The 
Wire, Dazed, i-D Magazine, Pop Magazine, entre otro. 


Nicolas Di Felice y Jean Paul Gaultier 
E diseñado, director creativo di e compania Courrèges, a 
rescata e DNA di Gaultier y u sentido pa precision, e trabao 
manual y e tecnica tras di e detayenan pa rindi’e tributo. Un 
homenahe n’e legado Frances cu a traduci den un reinter- 
pretacion di e diseñonan cu cual e propio Di Felice a crece 
den su infancia na Belgica den su version mas sutil. 


Segun e mirada di e medionan specialisa den moda, Di 
Felice a demostra su maestria na combina e elementonan 
clasico di Gaultier cu e proposicion innovador contempo- 
raneo. E coleccion a mustra un impresionante variedad di 
look, caminda cada piesa tabata un declaracion di estilo y 
originalidad. 


Pasando un banda di e colo y e famoso strepinan marinero 
cu ta caracterisa e estilo di Gaultier, e Belga a opta pa mini- 
malismo. Un maleta di colo neutral y sobrio y silueta fluido 
cu concesion n’e rand y e transparencia ta algun di e clav- 
enan di e coleccion. 


Un di e aspectonan mas destaca tabata un serie di bisti 
structura, e mayoria den preto cu detaye di corset cu a 
homenahea e iconico bustier di Gaultier, esun cu Madonna 
a pone na moda y cu ta keda den e imaginario colectivo te 
awo. 


E silueta, aunke futurista, a mantene un elegancia atem- 
poral, combinando tecnica di haute couture cu material di 
ultimo generacion. 


Finalmente, e desfile no solamente a reafirma e talento di 
Nicolas Di Felice como un digno sucesor di Jean Paul Gaultier. 
Tambe a ofrece un espectaculo visual imponente. E mescla 
perfecto di tradicion y modernidad den cada diseño, suma 
n’e glamour di e celebridadnan presente, a haci di e evento 
aki un di e momentonan mas memorabel di e temporada di 
moda. Manera tabata di spera. 


T E N D E N C I A 


Arca a desfila den e coleccion di Haute Couture 
herfst-winter 2025 di Jean Paul Gaultier 

CULTURA Y HISTORIA 


E siman aki nos ta sigui cu siñansa y 
palabranan di nos grandinan. Laga nos tuma 
nota di esakinan pa nos idioma di antaño no 
bay perdi. 


Badabada → Den un grado excesivo haci 
un problema di algo, cu hopi gritamento y 
desorden. 
Den: E fiesta a caba ful na badabada, yen di 
problema. 


Kiriwichi → Garnachi. El a keda na kiriwichi. 


Madoha → Un soño leve, cortico. M’a bay un 
madoha. El a bay un madoha di soño 


Orenchi → E prome refresco cu tabatin na 
Aruba tawata e refresco oraño cu a haya e 
nomber di orenchi. 
Hendenan despues tawata yama tur refresco 
orenchi, mescos cu ta e caso awor cu frishider. 
Orenchi geel, orenchi cora. 
Awor nos ta uza orange, refresco oraño of 
limonada di colo geel, cora, etc. Esun biña 
tawata yama grapet. 


Entro → Enter. Ora bo kier sa si por ehemplo 
un patia ta hecho, bo ta corta mas o menos 
grandura di 1 cm den dje stret bay aden y djey 
ta sac’e pida pa wak si e patia ta hecho. Si 
esaki no ta e caso, ta hinca e pida corta bek. 
Of: Vacuna. 


Dek → Dek di sapato of zool di sapato. 
Dekmento di bestia. Den cierto weganan: 
defende. 


Confo → Un aparato di hero basha cu ta uza 
pa haci cuminda. Ta hinca palo diki bou di dje 
cu ta bira carbon. 


Colocolo → Loke bira diki y keda pega den 
bom of na rand di wea. Por ehempel aros of 
funchi. 


Cofir → Un infeccion na un herida of golpi. 


Bou man → Deshonesto, no di confia. 
Ehempel: Tuma placa bou di man. 


Foto: Papiamento.aw 

ULTIMAMENTE por a nota cu Parlamentario Marisol 
Tromp ta comenta riba e tereno di finansa. Ta obvio cu e 
no ta domina e materia y tambe ta obvio cu e no ta lesa 
tur documento, pero si e ta purba di desacredita constante- 
mente e maneho di Minister di Finansa Xiomara Maduro. 


Parlamentario Marisol Tromp, cu tanto palabra a bisa 
durante reunion di Parlamento cu Xiomara Maduro no ta sirbi 
como Minister di Finansa y esaki ta inaceptabel. “Contrario, 
mi persona ta considera Xiomara Maduro e miho Minister 
di Finansa cu Aruba a mira den hopi tempo”, Lider di MEP 
Evelyn Wever-Croes a enfatisa. 


Prome cu Xiomara Maduro Aruba a mira un gabinete di AVP 
cu a conoce no 1 pero 3 Minister di Finansa; Mike de Meza 
cu no tawata conoce e diferencia entre e asset y income. 
Despues a bin Richard Arends cu en bes di traha pa finansa 
di Aruba a traha riba su propio finansa di bira director di RDA 
y durante cu e tawata minister el a haya salario di director, 
el a firma pa RDA paga su gastonan mientras e ta minister. 
Despues a bin Angel Bermudes, un veterano den impuesto 
cu amplio conocemento, pero cu miedo di Mike Eman ken a 
pone un klem na su boca y tampoco e tawatin e curashi pa 
tuma decisionnan pa finansa publico di nos pais. 


“Awor pa casi 7 aña caba nos tin un Minister di Finansa cu ta 
Xiomara Maduro cu tin e curashi, e determinacion y e cono- 
cemento amplio riba e materia pa tuma decisionnan balansa. 
Y e echo cu awor nos por paga e indexering n’e emplead- 
onan publico, na empleadonan di fundacionnan, n’esnan cu 
ta traha den enseñansa, nos a hisa e reparatietoeslag pa 
pensionadonan y pa empleadonan di sector priva cu ta gana 
menos di Awg. 2500 y tambe a hisa onderstand pa gehand- 
icapten ta danki n’e determinacion y vision di Xiomara 
Maduro como Minister di Finansa. Un persona fuerte, firme, 
duro pero cu un curason grandi pa loke t’e ciudadanonan di 
pais Aruba”, Lider di MEP a remarca. 


Marisol Tromp ultimamente a subi e cabay pa ataca y 
atacha Xiomara Maduro su logronan. E no ta exitoso den 
esaki pasobra institutonan internacional mes ta confirma cu 
Aruba ta prosperando. Financieramente Aruba ta aplicando 
un maneho financiero hopi responsabel y prudente y esaki 
ta danki n’e maneho di Minister di Finansa, Xiomara Maduro. 


“Pues cu esaki nos kier pone un biaha mas bon cla cu mi 
persona y e henter partido Movimento Electoral di Pueblo ta 
sostene Xiomara Maduro y nos ta considera Xiomara e miho 
Minister di Finansa cu Aruba a conoce den hopi tempo y cu 
e atakenan infunda door di Marisol contra Xiomara ta puro 
envidia di un persona cu ta purba haya popularidad a costo 
di otronan. Ta bon pa pueblo di Aruba realisa cu e intento di 
manipulacion di Marisol ta p’e pueblo cay den e trampa di su 
envidia y negativismo”, Lider di MEP a termina bisando. 


Evelyn Wever-Croes (MEP): 


Intentonan di Marisol Tromp pa desacredita 
Xiomara Maduro ta un muestra di envidia 


21 
Diamars, 2 Juli 2024 
POLITICA 
AWEMainta 


MANERA tabata di spera, e presupuesto supletorio presenta 
na Parlamento a keda aproba diahuebs pa coalicion, den su 
mayoria. Esey no ta kita cu parlamentario independiente 
mr. Gerlien Croes no por mustra bon cla cu loke e Gabinete 
Wever-Croes II kier bende como un gesto di solidaridad 
pa cu e pueblo, no ta nada mas cu pinda tira pa un grupo 
selecto. Leu di loke e ministernan ta pretende pa nos kere, 
esta cu ta aliviando e situacion economico pa tur hende riba 
e isla, indexering ta manera un druppel den un hemchi bashi. 


Parlamentario Croes a cuminsa na mustra kico tur e gobi- 
erno actual ta hayando na entrada. Tabelnan completo cu e 
cifranan oficial ta publica riba su pagina di Facebook pa tur 
cu kier mira. 


E gran recuperacion economico cu ta papia di dje, ta ilustra a 
traves di loke ta cobra na belasting. Tur aumento di impuesto 
existente, plus esunnan nobo a genera pa Pais Aruba. Pa 
2022, e total ey a aumenta pa alcansa 1.367 biyon florin. 
Pa 2023, a bin acerca un otro 25% na impuesto recaudando 
1.716 biyon florin. 


Anticipando un aña di campaña y sintiendo e rosea cayente 
di pueblo, Gabinete Wever-Croes II a scoge pa segun nan 
alivia nan situacion economico. Asina finalmente a bin corda 
cu desde 2017, den dos gobierno, no a regla indexering 
y solamente a empobrece nos comunidad mas y mas. A 
logra convence sindicatonan pa acepta menos di loke nan a 


entrega durante pandemia, y riba dje, e funcionario publico 
lo haya esaki den dos parti, e aña aki y otro aña. 


Pa loke ta trata personal semi-publico y fundacionnan 
subsidia door di gobierno ta pio ainda pasobra por ehempel 
e placa cu a gobierno a dispone pa e fundacionnan, ta un 
pago unico e aña aki y no tin mas. Fuera di esey, nan mester 
aplica p’e y cumpli cu varios rekisito. 
Parlamentario Croes ta contento cu maske ta e gruponan 
aki lo mira algo bek den nan cartera, sinembargo, ta sali for 
di e punto cu ta henter nos comunidad ta pasando den duro 
y tur hende merece di haya un alivio pareu. 


Danki na recorte den cobertura medico, aumento di tarifa di 
utilidad y shen di miyones mas di florin na belasting, e caha 
di gobierno a yena den ultimo añanan y gobernantenan por 
pronkia cu un recuperacion economico. “Pero si e recupera- 
cion ey no ta tur hende por sintie, anto ta mescos cu bo no 
a haci nada. Tur Arubiano den otro sectoran tambe ta sigui 
pasa den duro pa por paga nan cas, gasolin, cuminda, scol, 
etc. Pueblo completo mester di compensacion pa por wanta 
cabes ariba awa,” asina Gerlien Croes a conclui. 


Parlamentario, mr. Gerlien Croes: 


Compensacion pa costo halto di bida mester yega na tur 

E siman tras di lomba tawata uno exitoso segun Minister di 
Husticia y Asuntonan social sr. Rocco Tjon, kende tawata 
presente n’e Justitieel Vierlanden Overleg na Hulanda. Esaki 
t’e plataforma caminda tur cuater minister di husticia di 
reino ta bin hunto p’asina discuti diferente topiconan. 
Topiconan cu ta toca e parti di combati criminalidad organisa, 
prevencion pa loke ta criminalidad bou di nos hobennan, 
kustwacht, ministerio publico, corte comun, pero tambe e 
plataforma nobo cu a wordo introduci pa loke ta un colabo- 
racion estrecho entre tur e hefenan di inmigracion den reino. 


Durante e reunionnan tras di lomba, a haci palabracionnan 
concreto, caminda a dicidi cu kustwacht ta bay wordo 
amplia pa Aruba, esaki ta nifica cu lo conta cu 20 funcio- 
nario adicional p’asina fortifica e departamento aki, cu 
consecuentemente por percura pa mas siguridad na nos 
frontera. Banda di esaki, e colegio di Alto Comisarionan di 
polis a haya 3.5 miyon euro aloca, pa di e forma aki por sigui 
fortifica e diferente departamentonan hudicial. 


Tambe, e proposicion di parti di Aruba pa introduci un plat- 
aforma regional caminda e hefenan di Inmigracion ta bay 
traha mas di cerca hunto tambe a wordo aproba, pues lo 
bay inicia e parti aki. Esaki, no lo toca e parti operacional so, 
pero tambe e parti p’e experticio sigui wordo amplia. 


Pa loke ta trata e parti di cuido forensico, e decision a 
wordo tuma pa establece e proposicion pa Hulanda cubri e 
gastonan p’e siguiente cuater pa cinco aña, p’asina por bin 
cu un program manager, pa di e forma ey e parti di cuido 
forensico den reino tambe haya mas atencion. 


Por ultimo, manera ta conoci, april ultimo tawata tin un 
congreso grandi riba e tema di cuido forensico na Curaçao, 
caminda tur minister di husticia di reino a participa y dife- 
rente palabracion a wordo haci entre tur stakeholder. 


E ta importante p’esaki wordo ankra a base di un plan a largo 
plaso, p’asina e tema aki por keda haya su debido atencion. 


Minister Rocco Tjon: 


A haci palabracionnan concreto durante e 
Justitieel Vierlanden Overleg na Hulanda 

DIALUNA prome di juli na Panama, a tuma luga e traspaso di 
poder entre e Presidente saliente, señor Laurentino Cortizo y e 
Presidente eligi nobo, señor José Raúl Mulino. Prome Minister 
Evelyn Wever-Croes a presencia e traspaso aki den nomber di 
Reino Hulandes y di Aruba hunto cu varios otro hefe di estado. 


Riba invitacion di Presidente saliente señor Cortizo diado- 
mingo, Prome Minister, hunto cu varios hefe di estado, a atende 
e cena di despedida di su periodo como Presidente. Hefenan di 
estado presente tawata: Rey di Spaña, Presidente di Costa Rica, 
Presidente di Republica Dominicana, Presidente di Barbados, 
Minister Presidente di Aruba, Minister Presidente di Belize y Vice 
Presidente di El Salvador. 
Durante e cena, señor Cortizo a gradici e hefenan di estado y tur 
presente pa e sosten y amistad. El a remarca cu e Vice Presidente 
di El Salvador y Prome Minister di Aruba tawata tey presente na 
su instalacion di Presidente di Panama 5 aña pasa. Y a vocifera 


su gratitud un biaha mas pa e amistad brinda y e conexion cu a 
keda entre e gobiernonan. El a gradici nan tambe pa nan pres- 
encia un biaha mas, pero e biaha aki na ocasion di su despedida 
como Presidente di Panama. 


Prome Minister: “Tabata 5 aña dificil pa Panama cu e pandemia 
pero nan a haci un bon trabou pa saca e pais di e crisis. Aruba ta 
busca pa fortifica su posicion den region y no ta asina dependi- 
ente di Hulanda mas. Den e cuadro aki ta importante pa estrecha 
lasonan cu paisnan den region”. Durante e biahe aki tambe Prome 
Minister lo reuni cu sector priva di Panama specialmente pa encu- 
rasha nan pa haci negoshi cu Aruba creando asina mas oportun- 
idad pa desaroyo di nos pais. 


Hunto cu diferente hefe di estado, 


Prome Minister a atende 
e cena di despedida di 
presidente saliente di Panama 

DIABIERNA anochi, Prome Minister 
Evelyn Wever-Croes tabata presente 
n’e entregamento di certificadonan 
na tur stakeholder cu ta haci pasantia 
(stage) na EPI posibel a traves di 
Plataforma Enseñansa y Labor PEL. 
Prome Minister a expresa cu pa su 
persona e tabata un honor di por 
tabata presente n’e gran evento aki, 
na unda el a entrega personanan den 
sector publico y sector priva un certi- 
ficado como aprecio pa nan cooper- 
acion den guia e studiantenan di EPI 
durante nan pasantia, cu ta un parti 
crucial pa nan por termina nan estudio. 


Prome Minister a indica cu EPI ta un 
instituto 
sumamente 
importante, 
mirando cu hunto cu EPB y OAA, nan 
ta prepara nan alumnonan pa subi 
e mercado laboral. Pero p’e alum- 
nonan por completa nan estudio, nan 
lo mester pasa un pasantia na un 
compania cu lo yuda nan gana e expe- 
riencia necesario den e ramo cu nan 
ta studiando. P’esey ta importante pa 
reconoce y gradici tur e companianan 
cu a “partner” cu EPI pa haci esaki 
posibel, pasobra sin nan cooperacion, 
e alumnonan no lo por termina nan 
estudio exitosamente. 


Un di e deseonan di Gobierno ta pa 
enseñansa ta mas enfoca riba e mate- 
rianan di tecnologia, matematica, 
ciencia y ingenieria p’asina prepara 
e alumnonan p’e trabounan di futuro. 
“Mi ta felicita EPI p’e bon trabou cu nan 
ta bin ta haciendo pa loke ta educa- 
cion di e hobennan, y mi ta gradici tur 
e ‘partnernan’ pa nan sosten y apoyo 
den haci esaki posibel. Mi ta spera cu 
den futuro, EPI por logra haya mas 
‘partner’ pa coopera cu EPI pa yuda 
asina e alumnonan pasa nan pasantia 
exitosamente”, 
Prome 
Minister 
a 
expresa. 


Como muestra di aprecio 


Prome Minister a entrega certificado na tur e stakeholders 
cu ta haci pasantia pa alumnonan di EPI posibel 

DURANTE un ceremonia militar riba Dialuna 1 di Juli 2024, 
den oranan di mainta, ‘Compagnie in de West’ Rotacion 45 
a pasa su tareanan p’e siguiente unidad, Rotacion 46. E 
Comandante nobo Capitan Jeffrey di e Batayon di Infanteria 
13 di Assen, a reemplasa su antecesor Capitan Bernhard, pa 
medio di e tradicion ‘peddeloverdracht’, cu ta transferencia 
di e rema, na Capitan Bernhard. 
  
Capitan Bernhard ta mira bek riba un periodo intensivo y 
special: “Como unidad nos tabatin un tempo util y durante 
cua nos a siña hopi. Na tur momento nos tabata para cla 
pa ser desplega. Asina riba peticion di socionan local nos 
a keda ubica den e cuadro di operacionnan anti droga, nos 
a sostene varios actividadnan pa bon causa, na Boneiro, y 
nos elemento EODD (Explosieven Opruimingsdienst Defensie) 
a keda desplega varios biaha pa elimina explosivo y trein 
socionan local. Banda di esey nos a inverti continuamente 
den nos propio ubicacion mediante organisacion di cursonan 
di formacion cu hopi reto. Den esaki nos a traha intensiva- 
mente hunto cu militarnan di Corsou, un periodo riba cua nos 
ta mira bek cu hopi positivismo. Nos por a haci e loke pa kico 
nos a bini y a sinti nos masha bon bini riba e pida special aki 
di nos Reino”. 
  


Capitan Jeffrey ta anticipa pa durante e cuater lunanan 
binidero trein hunto cu e ‘Alfa Demonen Compagnie’ reforsa 
cu specialistanan y pa traha den region Caribe. “Aunke tin 
hopi experencia presente den e grupo di ehecutivonan, tanto 
riba tereno di misionnan como na rotacionnan anterior den 
Region Caribe Hulandes, esaki pa un cantidad di militar ta 
prome biaha cu nan ta keda pa largo tempo for di cas. E 
periodo binidero lo wordo utilisa pa bira miho den nos labor 
bou di circunstancianan climatologico pisa. Pa nos ta un 
chens unico pa desaroya y desafia nos mes. Banda di e eher- 
cicionan e Compagnie en todo caso lo ta cla pa sostene habi- 
tantenan di Region Caribe den cualke calamidad, durante 
cua nos presencia ta necesario”, segun Capitan Jeffrey. 
  
‘Compagnie in de West’ (CidW), Trupanan den West, ta un 
unidad permanente di Ehercito Real cu, bou di dominio di 
(Commandement der Zeemacht in het Caribisch Gebied) 
CZMCARIB, por keda desplega pa un variedad di tarea. E 
cuater lunanan binidero e Compagnie ta trein na tanto 
Aruba, Boneiro como Corsou. 


‘Compagnie in de West’ di Defensa den 
Region Caribe Hulandes ta pasa su rotacion  

DIA 1 di juli 1863, Dia di Emancipacion di Sclavitud, nos 
ta recorda cu 161 aña pasa na aña 1863 Hulanda a aboli 
sclavitud legalmente den colonianan Antias Hulandes y 
Surnam. 


Dia 19 di december 2023 na momento cu Premier Rutte 
a pidi disculpa p’e rol di Estado Hulandes den Sclavitud, 
nos Minister President Evelyn Wever-Croes a expresa; ‘Een 
welgemeende excuus is altijd welkom,’ un disculpa sincero ta 
semper bon bini. ‘Ik houd U, de Nederlandse regering, aan 
de vandaag gedane belofte’. Mi ta tene Gobierno di Hulanda 
n’e promesa haci. 


Ora nos ta ofrece disculpa, nos ta pidi despensa pa un eror 
cu nos no ta ripiti. Ta solamente ora nos reflexiona riba e 
eror haci, nos compronde di unda e ta bin y nos analisa nos 
comportacion, nos lo ta capaz di evita haci e mesun eror dia 
aden y dia afo. 


Un disculpa mester ta sincero y esey ta exigi reflexion 
profundo y aceptacion di nos tur den Reino Hulandes. Den e 
aña di conmemoracion di 160 aña di Abolicion di Sclavitud 


den Reino Hulandes, como Minister di Finansa y Cultura 
nos a haci e peticion na Secretario di Estado Hulandes Van 
Huffelen, p’e reflexion aki tuma luga den Reino Hulandes, 
ya cu e manera cu den presente nos ta trata cu otro riba 
e yudansa duna den Reino Hulandes pa por surpasa e 
pandemia di COVID-19, no ta cuadra cu e disculpa duna pa 
Premier Rutte. Di un banda bo no por pidi despensa pa prac- 
tica di maltrato duna den pasado, si den presente consci- 
ente of inconscientemente bo ta sigui cu e mesun practica. 


E reflexion aki ta necesario tambe den e proceso di conmem- 
oracion den Reino Hulandes, na unda Hulanda keto bay tin e 
region den man y e islanan tin cu djis participa sin por dicidi 
pa nan mes con t’e miho forma pa recupera di e daño haci. 


Awe dia 1 di juli ta un dia pa nos reflexiona riba e historia 
comparti di Sclavitud den Reino Hulandes y e impacto cu 
esaki tabatin y te ainda tin riba nos comportacion y trato pa 
cu otro den nos Reino Hulandes. Un disculpa sincero refleha 
den nos actonan, ta locual lo brinda consuelo berdadero y 
paz na tur cu no t’ey mas pa mira nan lagrimanan keda trans- 
forma den reconocemento real di nan dignidad humano. 


Mensahe di Minister Xiomara Maduro di Finansa y Cultura na ocasion di 
Dia di Emancipacion di Sclavitud den Reino Hulandes 


Un dia pa nos reflexiona riba e 
historia y su impacto te dia di awe 

DIABIERNA atardi dia 28 di juni, den un Gloria Theater 
completamente yen, Prome Minister Evelyn Wever-Croes a 
presencia e première di e pelicula cortico “My Story. 


Telefon pa Hubentud 131, hunto cu Panamerican 
Development Foundation (PADF), a produci e pelicula 
cortico “My Story”, unda hobennan di diferente nacional- 
idad ta comparti un dia den bida di cada un, pa cada un siña 
di e otro, compronde otro miho y asina fomenta mas toler- 
ancia, respet y empatia. Tambe como parti di e proyecto di 
“My Story”, tawatin un exposicion di obranan di arte, unda 
e hobennan di diferente nacionalidad a expresa nan mes di 
un forma conmovedor. Minister President a keda impresiona 
y a menciona cu a trata di obranan di arte impactante cu a 
refleha e sentimentonan pero tambe e talento inmenso cu ta 
reina bou di e hobennan. 


Prome Minister, n’e momento di e lansamento di e pelicula 
cortico “My Story” a entrega un discurso impresionante 
enfoca riba tolerancia y empatia. 
“Mi ta sinti mi sumamente honra di por ta presente awe 
n’e ocasion tan special aki n’e première di “My Story.” E no 
ta solamente un ‘short film’, pero tambe un muestra di e 
creatividad di nos hobennan y e poder di union y compren- 
sion. 


Nos ta biba den un mundo cu ta yena di diversidad, cu mas 
di 100 nacionalidad, nos isla ta un testimonio di esey. “My 
Story” ta un proyecto cu ta ilumina e importancia di nos 
aceptacion y respet pa otro. Nos hobennan, tanto local como 
internacional, a bin hunto pa siña di otro y crece hunto. Nan 
ta un inspiracion pa nos tur, demostrando cu no obstante 
di unda nos ta bin, nos por traha man den man pa un miho 
futuro. E hobennan aki a mustra un nivel di curashi y dedi- 
cacion cu ta un refleho di nan mayornan. 


Boso a bin for di diferente parti di mundo y cultura, pero boso 
a descubri forsa den boso diferencianan y a skirbi un storia 
nobo, un historia di unidad y di amor. Boso ta un ehempel pa 
Aruba henter, demostrando cu nos tin e poder pa supera e 
diferencianan cu ta separa nos. 
Nos hobennan ta un testimonio di e echo cu diversidad no 
ta un obstaculo, sino mas bien nos fortaleza. Mi ta suma- 
mente agradecido na tur esnan cu a contribui n’e exito di 
“My Story.” Bo trabou ta duna nos speransa y ta un ehempel 
pa otro paisnan. ‘Sigamos unidos, sigamos luchando por 


una isla donde cada persona, sin importar su origen, pueda 
sentirse en casa, porque Aruba es tu casa tambien’. 


Mi kier recorda nos tur, cu e proyecto aki ta solamente e 
comienso. Nos tin hopi mas pa logra, y mi ta confia cu hunto 
nos lo yega leu. Hopi danki pa boso sosten y pa boso amor 
p’e proyecto aki. Muchas gracias a todos por su presencia 
y apoyo. Huntos, podemos construir un pais más inclu- 
siva e unida’. Danki!”, Prome Minister a expresa durante su 
discurso n’e ocasion. 


Telefon pa Hubentud hunto cu PADF a 
produci e pelicula cortico “My Story” 

DIABIERNA siman pasa a tuma luga e prome reunion 
oficial di e National Climate Resilience Council (NCRC) unda 
cu a tuma pasonan importante pa e futuro di nos isla su 
lucha contra e efectonan di cambio climatico. 


Miembronan di NCRC, stakeholders y ministernan cu a haci 
di e actividad aki un Miniterraad extraordinario p’afo di 
bestuurskantoor, a reuni henter mainta na La Cabana Beach 
Resort. E enfoke principal di e encuentro tabata pa presenta e 
timeline cu NCRC lo sigui y inicia e estudio di CORVI (Climate 
and Ocean Risk Vulnerability Index) di Stimson Center. 


Pues a conta cu presencia di dos experto cu ta lidera e 
CORVI, directora di e programa di siguridad ambiental di 
Stimson Center, Sally Yozell y economista y ambientalista 
Tracy Rouleau. Nan a elabora ariba e tecnicalidadnan di e 
estudio y contesta diferente pregunta cu a bin dilanti. 


E CORVI ta un herment fundamental den Aruba su adapta- 


cion pa cu cambio climatico. E ta consisti di un serie di indica- 
dornan cu ta yuda nos compronde con cambio climatico ta 
impacta cierto areanan urbano for di un perspectiva ambi- 
ental, economico y social. Esaki lo percura pa por crea 
maneho basa ariba data y informacion di calidad halto. 


Resiliensa pa cu cambio climatico ta fundamental pa cu 
nos sobrevivencia. Aruba ta un di e paisnan mas caluroso 
di mundo posiciona number 8 ariba un lista di 2022 di e 
paisnan cu e averahe di temperatura mas halto globalmente. 


E reunion cu a mira participacion activo di tur skina, incluy- 
endo di nos prome y demas minister, ta un bon comienso di 
e hornada nos dilanti. Ta di suma importancia cu e tematica 
di cambio climatico ser aborda door di tur sector di nos isla. 


Minister Arends ta gradici tur cu tabata t’ey presente 
diasabra siman pasa pa nan input y compromiso. Aruba lo 
bira resiliente cu colaboracion di tur Rubiano. 


Minister Ursell Arends: 


National Climate Resilience 
Council ta tene su prome reunion 

NA Oosterpark Amsterdam a tuma luga riba 1 di juli 
e conmemoracion nacional di e Abolicion di Sclavitud 
dor di Hulanda na 1863 den e colonianan Surnam y 
Antianan Hulandes; e aña aki 161 aña pasa. Minister 
Plenipotenciario di Aruba mr. Ady Thijsen a pone un 
krans den nomber di Gobierno y pueblo di Aruba. 
E conmemoracion e aña aki ta marca e fin di e aña 
conmemorativo riba sclavitud na Hulanda, e parti 
Caribense di Reino y Surnam. 


Tradicionalmente un miembro di Gobierno di Hulanda 
ta tene un discurso y e aña aki a toca turno na Minister 
demisionario di Enseñansa Robbert Dijkgraaf. Tambe 
burgemeester di Amsterdam Femke Halsema y Linda 
Nooitmeer, presidente di NiNsee a tene un discurso. 


Invitadonan special n’e ocasion aki pa a hiba palabra 
tabata Kurano Bigiman den nomber di “Het Inheems 
Kennis Centrum Internacional” y Vito Charles, pres- 
idente di “The Committee for Emancipation and the 
Commemoration of the History of Slavery on Saba”. 


E intermezzo musical a keda brinda pa Mara Leti cu 
entro otro a canta un tambu “Mi Lebertad” bou guia 
musical di Vernon Chatlein, Howard Zink, Cherry 
Bernadina y Amber Nijman. 


Despues di e discursonan tabata tin 1 minuut di 
silencio sigui pa e parti di ponemento di krans na e 
“Slavernijmonument”. Banda di Minister Thijsen, tambe 
a pone un krans entre otro presidente di Eerste Kamer 
Jan Anthonie Bruijn, Minister Plenipotenciario Suplente 
di Curaçao Leonard Coffi, Minister Plenipotenciario 
Suplente di St. Maarten Gracita Arrindell, embahador di 
Surnam Rajendre Khargi y burgemeester di Amsterdam 
Femke Halsema. Di e Gabinete demisionario a pone un 
krans Prome Minister Mark Rutte, Secretario di Estado 
pa Asuntonan di Reino Alexandra van Huffelen, Minister 
di Asuntonan Exterior Hanke Bruins Slot y Minister pa 
Rechtsbescherming Franc Weerwind. 


NiNsee ta e instituto cu ta organisa e conmemora- 
cion. E aña aki ta 22 aña cu NiNsee a keda funda y 
cu e conmemoracion a inicia cu desvelo na 2002 di e 
“Slavernijmonument” cu ta un obra di e escultor Erwin 
de Vries. 


Potretnan cortesia Arubahuis 


Minister Thijsen a pone krans na Conmemoracion 
Nacional di e Abolicion di Sclavitud 2024 

RECETA DI DIA 


Ingrediente: 
200 gram di pasta 
(e por ta fusilli, penne of esun cu bo ta prefera) 
1 promenton cora, corta na dou chikito. 
1 promenton berde, corta na dou chikito 
1 concomber corta na dou chikito 
200 gram di tomati cherry corta na mita 
100 gram di oleifi preto corta na wiel 
150 gram di keshi feta 
2 cuchara di basil fresco corta (opcional) 
Salo y peper na gusto 


P’e dressing 
3 cuchara di azeta di oleifi 
2 cuchara di balsamic vinegar 
1 telep di Dijon Musterd 
1 djente di conoflock forta fini 
Salo y peper na gusto 


Instruccion: 
1. Cushina e pasta:: Herbe un wega grandi cu awa y salo. 
Añadi e pasta y cushina segun e instruccionnan di e paki, 
normalmente entre 8-10 minuut. Score e pasta y haw’e cu 


awa friu pa para e cushinamento. Lag’e fria. 


2. Prepara e berdura: Mientras cu e pasta ta cushina, corta 
tur e berduranan (promenton cora, promenton berde, 
concomber, tomati cherry) y e keshi feta. 


3. Traha e dressing: Den un comchi chikito, mescla e azeta di 
oleifi, e balsamic vinegar, e Dijon Musterd, e conoflok corta, 
salo y peper. Batie bon te ora tur e ingredientenan ta bon 
combina. 


4. Mescla e salada: Den un comchi grandi, mescla e pasta 
friu cu e berdurana corta, e oleifi y e keshi feta. Basha e 
dressing riba e salada y mescla bon te ora cu tur e ingredi- 
entenan ta bon cubri cu e dressing. 


5 Sirbi: Purba y ahusta e salo y peper si ta necesario. Decora 
cu e basil corta si bo ta uzando esaki. Sirbi inmediatamente 
of hinc’e den frigidaire te ora cu e ta cla pa sirbi. 


Y cla bo ta! 
Bo tin un salada dushi y fresco cu ta perfecto pa un light 
lunch of un cena rapido. 


Aki bo tin un receta facil pa un Salada di Pasta 

Fortaleza pa Famia 


Sinceramente, Pastoor Marcel Balootje 


NINGUN hende por bisa cos ta bon, mi ta feliz, ora e sa 
100% cu su bida no ta den boluntad di Dios. Mescos cu 
ora un hende ta malo y bo ta puntre con a sigui e ta bisa 
bo basta bon esey ta nifica cu te ainda tur cos no ta bon. 


Ora hende ta biba den pica y e tin conocemento cu e ta 
den pica, malicia inmoralidad, violencia etc., un persona 
asina nunca por ta confortabel. Hende no ta traha pa bida 
den pica, pica ta un sushedad cu diabel a trece den bida 
di hende, y esey a cuminsa for di e encuentro di e colebra 
cu Adam y Eva den e hofi, pa kibra hende su comunicacion 
cu Dios. 


Unabes hende ta tolera pica den nan bida, of hende ta haci 
pica conscientemente, y continuamente y no kier arepenti, 
esey ta conduci na un bida di scuridad, un bida separa for 
di Dios, caminda un hende tin cu aparenta di ta bon, pero 
den su curason e sa cu e no ta bon, 


Y pasobra e bida cu Dios no ta bon, su consenshi ta pone 
sinti cu e ta wordo discrimina, of hende ta papia riba dje, 
pero di un of otro forma e no ta sinti’e bon pasobra pica ta 
trece berguensa hunto cu ne. 


Despues di comete pica, Adam y Eva, a cuminsa sinti miedo 
y culpalidad, nan no tabata cana den e libertad custumbra 
cu Dios a duna nan, hasta nan a bay sconde p’esun cu 
ta mira tur caminda, Esun cu ningun hende por sconde 
nada pe, y esey ta Dios, pasobra consenshi sushi ta trece 
intrankilidad. 


Awendia tin hende ta mantene nan bida, tumando remedi, 
pa nan por drumi tur dia, pasobra segun nan hende ta 
biba nan bida, y nan estado fisico, financiero y social ta 
bon, pero ta hendenan ta robes, aunke nan ta yama loke 
ta bon malo, y loke ta malo bon. 
Tin hende ta droga y bebe tur dia, pasobra nan tin duele di 
algo cu a pasa, y cu te ainda nan no por confronta e situ- 
acion, awel nos tur mester compronde cu bibando den un 
situacion asina no ta confortabel. 


Ta un bida falso, un bida disgusta, ora hende sa cu Dios 


no ta wordo agrada den su bida, pero toch pa orguyo y 
arogancia e ta continua toch den mesun situacion sin tene 
cuenta cu Romanonan 2:5 ni tempo Mateo 3;36. 


Nos tur mester ta agradecido na Dios pa tur locual E 
haci pa nos, pasobra ta un Dios so tin, un mediador, y un 
Salbador y esey ta Hesus Cristo, y nos mester ta na altura 
cu esun cu tin e Yiu tin e Tata. 


*Un auto no por core distancia largo cu un flat tire pasobra 
e ta zona y daña otro piesanan bao di e auto. 


*Falta di desodorante ta pone hende ta inconfortabel cu 
nan mes y tambe dilanti di otro hende. 


*Awor haciendo pica y biba den inmoralidad, no ta mesun 
cos? Of scuridad ta asina fuerte cu hende ta kere cu nan 
ta invisibel y por biba manera nan kier. 


Laga nos tur tene cuenta cu lo siguiente:Pasobra e pago di 
pica ta morto, ma e don di e gracia di Dios ta bida eterna 
den Cristo Hesus nos Señor (Romanonan 6:23). 


Y si nos confesa nos pica, E ta fiel y husto di pordona nos, 
nos picanan y libra nos di tur inhusticia (1 Juan 1:9). 


Biba den pica, inmoralidad y maldad 
nunca por ta confortabel, pero na peliger 

NOS tur un dia lo tin cu despedi di e mundo 
aki. Ki dia, ki ora, ta Dios so sa. Y nos por bisa 
cu despues cu Angel Coronel a keda detecta 
cu cancer di prostaat, el a cuminsa prepara su 
mes spiritual- y mentalmente pa spera di e dia 
cu e tin cu bay. 


Asina el a invita hopi di su amigo, coleganan 
pa reuni cu ne, pa intercambia di nan respec- 
tivo experiencianan, pasobra con cu bay bin, 
Angel Coronel ta ser mira como un leyenda 
den radio-difuncion y prensa en general. 
Practicamente e mes a percura pa conoce 
miho, kende ta Angel Coronel y awe nos ta 
presenta practicamente su biografia cu e 
mes a sa di prepara p.e. via di e programa 
‘Herensia’ guia pa su amigo, Boi Antoin. Cu 
permiso di Boi Antoin y demas amigo/cole- 
ganan a sa di prepara loke Angel Coronel mes 
a nara di su bida. 
Angel Coronel a nace na Aruba dia 31 di 
mei 1950 (74 aña). El a pasa su infancia y 
hubentud den Socotoro (Playa). Angel ta 
conta cu e ta stima Bonaire, pasobra su mama 
ta un Boneriano, y su tata tabata un piscado. 
Na 1958, el a biaha pa Bonaire pa prome 
biaha abordo di e barco Niagara. Hamas e por 
lubida e biahe aki, unda el a aborda Niagara 
na Aruba, bay Corsou sigui pa Bonaire, pa 
cera conoci cu su famia. Dia cu su mama a bira 
vuida, el a dicidi pa muda pa Aruba, unda el a 
conoce tata di Angel, kende t’e unico yiu di su 
mama. 
Manera menciona, Angel semper a biba na 
Socotoro, pa ser exacto den Socotorolaan. Di 
aki el a bay scol basico, sigui despues pa John 
F. Kennedy School, unda el a siña e profesion di 
machine-bankwerker, lasdo y electricien, pero 
nunca a practica e profesionnan aki. Semper 
su deseo tabata pa traha na un radio-emisora. 
Y kere of no, Angel a dicidi di funda su propio 
radio pirata na su cas, cu tabata bay den aire 
den ora di anochi so. ‘Radio Socotoro’, manera 
el a yama su radio, su señalnan tabata yega 
te Companashi, Madiki, Rancho. Pero asina 
mes, funcionarionan di Control di Radio a bin 
descubrie y riba un dia sin cu Angel a spera e 
funcionarionan aki a confisca tur aparato. 
Otro conocedo personahe tabata Bubui 
Cecilia di Bonaire, kende a bin sigui su HBS 


na Aruba, bibando cerca famia Pourier den 
Socotorolaan. Asina nan a conoce otro y hunto 
a traha n’e radio pirata. Despues den añanan 
70, Bubui Cecilia a funda su propio radio na 
Bonaire, ‘BON FM’ y el a pidi Angel pa ta su 
coresponsal, unda tur diasabra tabata duna 
resumen semanal di noticianan di Aruba. 
E soño di Angel Coronel pa traha na un radio 
a bira realidad, ora cu Carlos Kelkboom 
(q.e.p.d.) a pidi’e pa bira locutor na ‘Radio 
Kelkboom’. Angel Coronel tabatin un bos 
inigualabel y asina a contagia oyentenan di 
‘Radio Kelkboom’ cu “un bos nobo”. Angel ta 
admiti cu na ‘Radio Kelkboom’ el a conoce Ito 
y Eddy Tromp, kendenan tabatin tur diado- 
mingo e programa ‘Butishi di Alegria’. For di 
nan Angel a siña masha hopi. Angel a admiti 
cu Ito y Eddy tabata su diccionario. 
Na inicio di su carera, Angel a conoce varios 
personahe di Corsou, manera e.o. Daniel y 
Hermanito Narvaez di radio ‘CUROM’ cu a bira 
despues ‘Z-86’, Carl Heyliger di Radio ‘Caribe’ 
y algun personahe mas. 


Despues di a traha como 5 aña na ‘Radio 
Kelkboom’, Angel a bay traha cu ‘Voz di Aruba’ 
di famia Arends, unda e tabata bos di noticia. 
Ademas di presentado y locutor, e tabata 
riba caya pa haci entrevista y atende confer- 
encia.  Tambe cu e unidad mobil di ‘Voz di 
Aruba’, hunto cu otro coleganan tabata trans- 
miti hopi evento en bibo den cualkier skina 
di nos isla. E tempo ey, Aruba tabatin unica- 
mente ‘Radio Kelkboom’, ‘Voz di Aruba’, ‘Radio 
Antillana’ y ‘Radio Victoria’. 
Despues Aruba a haya su prome radio FM, cu 
te awe ta conoci como ‘Canal 90’, unda Angel a 
traha tambe, pa despues switch bay pa ‘Radio 
Carina’ di Albert Diefentaler, tambe un mucha 
di bario. Angel Coronel y Virgil Koolman tabata 
presenta e noticia mas importante na ‘Radio 
Carina’. 
Den aña 1963, a nace ‘Tele Aruba’, unda Angel 
despues a haya trabao como camarografo, 
pero debi na su bos inigualable, tabata Janchi 
Tromp (q.e.pd.) a pidi Angel pa lesa noticia p’e 
na ‘Radio Victoria’. P’asina despues gerencia di 
‘Tele Aruba’ a pidi’e pa lesa noticia tambe n’e 
planta televisora. E tempo tabata Tico Kuiperi 
(q.e.p.d.) tabata director di ‘Tele Aruba’, cu e 
tempo ainda a cay bao di ‘Antiliaanse Televisie 


Maatschappij’. Tico Kuiperi tabata di bario di 
Socotoro.  


Angel Coronel no a keda na radio y television so. 
Como cu e ta un visionario, despues el a adkiri 
camera profesional di video, p’asina a graba 
y presenta un programa dirigi riba Turismo di 
Aruba.  Esey ta un sector cu el a keda enfoca 
hopi riba dje. E tabata haci promocion tambe 
pa Boneiro, y raporta sucesonan di e isla di 
Flamingo regularmente. E ta gusta noticia y 
traha programa, t’asina el a bira e creador di 
e programa di “Aruba y su Turismo”, cu tabata 
wordo pasa na ‘Radio Galactica’.  


El a forma parti di e prome redaccion di corant 
‘Corant’ di su amigo, Stanley Arends y tabata 
yuda tambe cu articulo pa e.o. ‘Bon Dia Aruba’, 
bao di guia di Toko Winklaar, 
>> 


Na Memoria di Angel Merix Coronel 


Un locutor, un periodista, un reportero, un comentarista, 
un visionario, un consehero, creador di ‘Aruba y su Turismo’ y un fotografo 


33 
Diamars, 2 Juli 2024 
OBITUARIO 
AWEMainta 


“Señor ta mi wardador, mi n’ tin falta 
di nada: Den cunucu di yerba berde. E 
ta ponemi sosega. E ta hibami na awa 
trankil, pa mi bolbe haya forsa.” Salmo 
23 


Cu hopi tristeza na nos curason pero 
agradecido pa tur loke nos a comparti 
cune, nos ta anuncia fayecimento 
di nos casa, tata, welo, ruman, 
omo, primo, gran amigo y bon colega 
den mundo di periodismo. 



Angel Merix 
Coronel 
*31 mei 1950 - †26 juni 2024 
Un locutor, un periodista, un 
comentarista, un visionario, un 
consehero, creador di Aruba y su Turismo 
y un fotografo 


Na nomber di su 
Esposa: Karen Cargile–Coronel 
Yiunan: 
Audrey y Lionell Tham–Coronel 
Monique Coronel y Jorge Lumenier 
Angiène Coronel y Meier Maduro 
†John Allen 


Nietanan: 
Veronique Vrolijk y Patrick Werleman 
Javinah Wernet 
Ginique Vidal 
Zizianne Tham 
Ashley y Damian Sanchez–Allen na 
Merca 
Rumannan: 
† Maria Francisca Trimon–Coronel y 
Toribio Trimon 
† Flora Booi–Coronel y Hubert Booi 
Estrelia Coronel-Hirschfeld y † Willem 
Hirschfeld 
Carlos Coronel y Maggy Dijkhoff 
Sobrina y sobrinonan: 
Ludwina Booi y Sandra Castro 
Celina y Willem Kielman 
†Miriam y Raphael Everon 
Flora Booi 
†Hubert y Vicky Booi–do Nascimento 
Antonieta y Hubert Ras 
Angie Trimon y Edgar Diaz 
Cheryl y Garfield Monah–Trimon 
†Gino Trimon 
Valerie Hirschfeld 
†Gregory Hirschfeld 
Candice Dumfries 
Carolina Dumfries 
Mama di su yiunan: 
Gladys Rasmijn 
Mariene Croes 
Cuña y swanan: 
Kenn Cargile, Jeff Skaggs, Laurie 
LaGumina y demas famia na Merca 


Primo y primanan: 
†Jacobo “Coco” y Joan Coronel- 
Peterson y yiu Desiree 
Ramona y Marciano Ruiz–Coronel 
y yiunan Arminda, Alfred, Danilo y 
Clarissa 
Theresita “Chita” Coronel y yiunan 
Boeti, Rene y Angeli 
†Casimiro “Chomi” Coronel y yiunan 
Fermin, Angelique, Hardy-Dave y 
Monique 
Fermin “Mito” Coronel y yiunan 
Cherryl y Marc 
Hubert Hart y Marilyn, †Norman Hart 
y †Maria , Louisa Hart y Edgardo, 
Mildred Hart, Marjorie Hart, Julius Hart 
y Norma, Frans Hart y Diana, Johnny 
Hart y Ina, Wilfred Hart y Lucia, 
Yvonne Hart y Maximo, †Eric Hart y 
Lily, Irene Hart y Luis, 
Edwin Hart y Ludwina, †Kenneth 
Hart, Ludwig Hart y Judith, Julieta 
Hart, Elizabeth Hart y Darwis Hart y 
nan famia. 


Demas famia: 
Coronel, Cargile, Hart, Tham, 
Lumenier, Maduro, Allen, Vrolijk, 
Wernet, Vidal, Booi, Hirschveld, 
Trimon, Do Nascimento, Ras, Monah, 
Diaz, Naar, Ruiz, Peterson, Dijkhoff, 
Sanchez, Skaggs, LaGumina, Rasmijn, 
Croes, Kock, Dumfries, Kielman, 
Everon, Castro, Toppenberg, Tromp, 
Werleman, Perez, Giel, Carlo, 
Demas famia, amistades y 
conocirnan den exterior. 


Tur su bisiña y bon amigonan 
di Soccotoro y Washington, ex- 
coleganan di prensa y radiodifusion 
local y islanan bisiña, Tele Aruba y 
DTZ. 
Sin lubida su bon amigonan di 
Boneiro, Curaçao y mas paisnan den 
exterior. 
Tambe tur su bon amigonan cu 
semper tawata tey pe, cu ta mucho 
hopi pa menciona. 


Un gradicimento na Koningin 
Wilhelmina Kanker Fonds, Zuster 
Ita y Zuster Zoraida di KWKF y tur e 
Zusternan y Broedernan di Huize 
Maristella. 
Ta invita demas famia, bisiña, amigo, 
amiga y conocirnan pa ceremonia 
y despedida cual ta tuma lugar 
diaranson 3 juli 2024 di 1or pa 4or di 
atardi na Aurora Funeral Home. 


Response ta di 3.30pm pa 4.00pm 
Cremacion lo tuma lugar den seno 
familiar. 


Na lugar di flor of krans un donacion 
na Koningin Wilhelmina Kanker Fonds 
lo ta altamente aprecia. 


Nos ta lamenta cu despues di 
entiero nos no por ricibi bishita di 
condolencia na cas. Bistimento ta 
keda liber na cada persona. 


Nos disculpa si den nos tristeza nos 
por a lubida algun persona of famia. 


y despues pa ‘AWEMainta’, e Corant di Toko. Y tambe pa 
corant ‘Prome’. 
Siendo un persona versa den noticia, el a bira miembro di 
Departamento di Prensa di Gabinete Mike Eman I y II. Ultimo 
añanan el a bin ta confronta cu problema di salud, e.o. a 
haci operacion di curason na Colombia, despues a hay’e cu 
cancer. Sinembargo asina mes ainda for di su cama, e pasion 
pa informa e pueblo riba topiconan actual tawata biba den 
dje y door di esey Angel a crea su propio ‘Angel’s Talkshow’ 
y tabata bay ‘live’ cu su programa riba ‘Facebook’, den luna 
di April pa ser extacto 2 di April 2024.  
Angel a bay, lagando atras su señora Karen y 3 yiu muhe 
Audrey, Monique y Angiène, y 5 nieta Veronique, Javinah, 
Ginique, Zizianne y Ashley. Cu Angel sosega den brasa di 
Señor. Esaki ta djis un parti chikito di Angel Coronel. 


Di parti di famia 
Compila pa V.W. 
Adapta pa S.D. 

Señor ta mi wardador, mi’n tin falta di nada 
Den cunucu di yerba e ta ponemi sosega. 
E ta hibami na awa trankil. 
Pa mi bolbe haña forsa. 
Salmo: 23 


Cu dolor na nos curason; nos ta anuncia 
fayecimento di: 


Marian L. Andrews 
*03-12-1933 †27-06- 2024 


Acto di entiero lo wordo anuncia despues. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason nos ta anuncia 
fayecimento di: 


Angeles M. 
Carrasquero Barrios 
*20-09-1997 †23-06-2024 


Ta invita pa e acto di despedida cu lo tuma lugar 
Diamars 2 di juli 2024 na Aurora Funeral Home di 
2:00 pa 4:00 pm. Cremashon lo tuma lugar den 
seno familiar. 


Mi ta bay feliz y agradecido 
Pa e tempo largo cu 
Señor a regala mi cu boso. 
Pa tur e amor cu 
Mi a ricibi di boso 
Y cu mi por a duna boso 
Señor ta bon y husto 
El a mira cu 
Mi tabata agota 
El a tuma mi den su brasa 
Pone mi sosega. 


A fayece cristianamente nos mama, ruman, 
tanta, cuña, madrina y comader stima: 


Sra. Vda Maria del 
Valle Croes Buckley 
cariñosamente conoci como: ”Vallecita” 
*22-04-1932 - †30-06-2024 


Acto di despedida ta tuma lugar dia 3 di juli 
2024 di 9 or pa 1l or di mainta na Royal Funeral 
Home. Despues la sigui acto di cremacion den 
seno familiar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 


Dulce Maria 
Desbarida 
*14-12-1928 - †30-06-2024 


Acto di entiero lo wordo anuncia despues. 


Gradicimento 


Den nomber di famia di Catalina Maduro nos 
kier a gradici tur esnan cu a compaña nos na 
momento di fayecimento i despedida di nos 
“Tanchi”. 


Catalina 
Justina Maduro 
Mihor conoci como:”Catarina” of “Tanchi” 
*02-11-1947 - †05-06-2024 


Un danki grandi ta bai na Staff i Personal di St. 
Micheal Paviljoen, afdeling Orquidia. 
Danki pa e cuido i asistencia duna na nos 
difunto stima Catarina. 
Un danki ta bai tambe na tur desconoci cu di 
un manera of otro a atende Catarina. 


Por ultimo, un danki na Pray Funeral Home pa 
nan sosten durante e momento nan dificil. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Cu dolor na nos curason, pero conforme cu 
boluntad di Dios nos ta anuncio fayecimento di: 


Alex Garnet 
John Beddo 
*14-04-1963 - †25-06-2024 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso dolor na nos curazon 
Pero conforme cu Dios su boluntad 
nos ta anuncia fayecimento di nos ser stima: 


Michael 
Roland Dijkhoff 
Cariñosamente yama “Maikel” 
*31-07-1963 †22-06-2024 


Na nomber di su 
Mayornan: 
† Alberto “Bebe” Dijkhoff y sra. Mena Dijkhoff- 
Laclé 


Rumannan: 
Albertica Dijkhoff y famia 
Richard y Jennifer Dijkhoff Tromp y famia 
Stanley Dijkhoff 
Dennis Dijkhoff 


Subrinonan stima: 
Chris Dijkhoff y Vivian Dirksz y famia, Joshua 
Dijkhoff, Shakira Dijkhoff y Darvin Franken, Lytsy 
Enser, Ibsen Enser, Shawn Tromp 


Tanta y omonan: 
Fichi Laclé y † Violeta Laclé- Lampe y famia 
Otilio Laclé y † Juana Laclé- Werleman y famia 
Rafael Laclé y † Maria Laclé- Ridderstap y famia 
Elviro y Monica Laclé-Torres y famia 
Frida y † Chinto Werleman- Laclé y famia 
Jolanda Laclé y famia 
Ludwina y Maikel Drumm-Laclé y famia 
† Glenda y Frenk Cornelie-Laclé y famia 
Miranda y Hubert Kock-Laclé y famia 
† Maria y † Wichi Koolman-Laclé y famia 
Simona y † Abigael Torres-Dijkhoff y famia 
† Lika y † Fechi Bareño-Dijkhoff y famia 
Beatriz Dijkhoff y famia 
† Chani y Clea Dijkhoff- v/d Biezen y famia 
† Filomena Dijkhoff y famia 
Sofia Dijkhoff y famia 
Reynaldo (Adi) y Rita Dijkhoff- Werleman y famia 
Rofina (Ina) y Jan v/d Kommer-Dijkhoff y famia 
Pablo y Vilma Dijkhoff-Croes y famia 
Edna Dijkhoff 


Primo y primanan, y demas famianan na Aruba, 
Hulanda, Schotland, Curacao y Merca. 


Amigonan stima: 
Ruth Fingal, Roycelynn y Joshua Croes-Fingal, 
Frans y Livia Velasquez y famia, Jorge “Ollie” y 
Helen Dirksen y famia, Hector Gonzalez y famia, 
Amigonan di campamento “Tranquilo Camping 
Crew” 
Yolanda Verbeeke 


Ta invita tur famia, amigo y bisiñanan pa 
compaña nos na e acto di entiero cual lo tuma 
lugar na Aurora Funeral Home diabierna 5 di 
Juli 2024 di 2’or pa 4’or di atardi, despues lo sali 
pa Santana Catolico Pastoor Kraanwinkel na 
Paradera. Nos difuntu stima lo reposa na su cas 
na Piedra Plat 83-C di 11’or y mey di mainta pa 
1’or di atardi. 


Nos disculpa si den nos tristeza nos por a lubida 
algun familiar of amigo. 


Despues di entiero nos no por ricibi bishita di 
condolencia na cas. 


“Señor ta mi luz y salbacion, di ken lo mi tin 
miedo?” 


Cu dolor na nos curazon, pero conforme cu 
boluntad di Dios, 


nos ta participa fayecimento di nos ser stima: 


Christiaan 
Cornelis Lanooij 
mihor conoci como “Chris” 
*06-12-1952 - †26-06-2024 


Na nomber di su: 
Casa: Jane E. Lanooij-de Cuba 


Yiunan: Jamy C. Lanooij 
Jeremy C. Lanooij 


Rumannan: Theo Lanooij 
Wouter Lanooij 


Sobrina: Jennifer Lanooij 


Sobrino: Andrew Lanooij 


Cuña: Shirley Lanooij 


Tanta: Annie Brouwer-Lanooij 


Primo(a)nan: Carla Vinck y yiunan, Betty Mulder- 
Vinck y Jan Mulder, Zoilita Vinck,Gerard Brouwer 
y fam. , Thea Brouwer, Lila Fornerino (†) y casa 
Norvel Fornerino. 


Suegra: Aura V. de Cuba-Arendsz 


Demas famia, Amistad-, bisiña- y conocinan na 
Curaçao, Bonaire, Aruba y Hulanda. 


Na tur miembro di coronan: Coro Antiano, Coro 
Canta Aruba, Coro Melange y Coro Ars Nova. 


Na tur miembro di grupo 


Oportunidad pa duna condolencia: 
Diabierna, 5 juli 2024 na Aurora Funeral Home di 
7:00 – 9:00 pm. 


Acto di entiero: 
Diasabra, 6 juli 2024 na misa Sagrado Curazon 
na Savaneta di 9:00 – 11:30 am, despues pa 
santana na Sabana Basora. 


Despues di entiero no ta ricibi bishita di 
condolencia na cas. 


Salmo 23:1 
SEÑOR ta mi Wardador, mi n’ tin falta di 
nada; den cunucu di yerba bèrdè E ta 
pone mi sosegá. E ta hiba mi na awa 
trankil, pa mi bolbe haña forsa. 


Cu inmenso tristeza na nos curason nos ta 
anuncia fayecimento di nos ser keri 


Roberto Fileto Maduro 
Mihor conoci como: “Betico” 
*27-03-1960 †01-07-2024 


Na nomber di: 
Mama: 
†Nelly Isabel Maduro 


Tata: 
†Frans Roberto Maduro 


Rumanan: 
Jaime (Ety) Maduro - Swinda Boekhouwer y 
famia. 
Julio (Tuyo) Maduro - Silma Oduber y famia 
Vivian (Angie) Maduro - Famia 
Damasco (Denny) Maduro - Deborah De la 
fuente y famia 
Jose (Paquito) Maduro - Jurette Croes y 
famia 
Damian (Ivo) Maduro - Virginia Bislip y famia 
Raquelita (Ita) Maduro y famia 


Tanta y Omonan: 
†Cornes y †Marieta Maduro - famia 
†Ceril y †Sonia Maduro - famia 
†Maria y †Juan Maduro - famia 
†Ursulita Maduro 
†Elisa Maduro y yiu - famia 
†Eusebio y Imelda Maduro - famia 
†Eucarnacio y †Tecla Maduro - famia 


Iha: 
Jursey Maduro 


Primonan, primanan, subrinonan, 
subrinanan, sua, cuñanan, de mas famia, 
bisinanan y conocirnan. 


Demas Famia: 
Maduro, Boekhouwer, Oduber, De 
la Fuente, Winklaar, Croes, Delaney, 
Cañas, Lopez, Wernet, Diaz, Mendez, 
Flanegin, Bermudez, Lacle, Alders, in ‘t 
Veld, Werleman, Dania, Daño, Briezen, 
Willems, Noguera, Dijkhoff, Vrolijk, Herrera, 
Geerman, Quant, Curiel, Rasmijn, Thiel, 
Rosel, Dabian, Lampe, Carrion, Cortez, 
Franken, Angela, Peña, Figaroa, Koolman, 
Flemming, Tromp, Evertsz, Statie, De Freitas, 
Kelkboom, Gomez, Eman, Dubero, Bremo, 
Arends, Jacobs, Jacopucci, Flemming, 
Van Hof, Nobibux, Espinosa, Abath, Alberts, 
Kock, Bareño, Erasmus, Wever. 


Nos ta pidi disculpa cu den e momento 
nan dificil nos por a lubida un of otro famia. 


Acto di despedida lo tuma lugar na Aurora 
Funeral Home diahuebs 4 di Juli 2024 di 9:00 
am pa 11:00 am. Cremashon lo tuma lugar 
den seno familiar 


Nos ta pidi disculpa cu den e momento 
nan dificil nos por a lubida un of otro famia. 


